
Narvas Aleksander Puškini 33 hoones asuvate ruumide
tasuta kasutusse andmine (MTÜ Sotsiaalse Adaptsiooni Keskus)
1. ASJAOLUD JA MENETLUSE KÄIK

Narva Linnavalitsusele laekus taotlus Mittetulundusühingu Sotsiaalse Adaptsiooni Keskus, registrikood 80228562, juhatuse liikmelt Tatiana Tsyro’lt, milles palutakse vabastada mittetulundusühing 29.10.2010 üürilepingu nr 1/554 alusel kasutatavate Narvas Aleksander Puškini tänav 33 hoones 2. korrusel asuvate ruumide üüritasust ja kehtestada hoone hoolduse ja kommunaalteenuste eest ühtne sooduskuutasu tähtajaga kuni 31.12.2030.a.




Ruumide üldpind
 


303,1 m2




Arvestuslik üüritasu



3 467,46 krooni (224,05 EUR) kuus




Hooldustasu




545,58 krooni (34,87 EUR)



Kuukeskmine kommunaalteenuste tasu
2520,00 krooni (161,06 EUR)



1m² ühtne kuutasu 



10,11 krooni (0,65 EUR)
Taotlust põhjendatakse sellega, et ajavahemikus 2009-2010 teostas MTÜ Adaptsiooni Keskus koos OÜ-ga Sotsiaalne Õppekeskus ruumide remonditööd, mille käigus vahetati ruumides välja elektri- ja veevarustussüsteemid, kanalisatsioonisüsteemid, paigaldati ventilatsioon, tuletõrjesignalisatsioon kogusummas üle 1 600 000 krooni ning saadi kasutusluba ruumide kasutamiseks sotsiaalse adaptsiooni keskusena.
Mittetulundusühingu Sotsiaalse Adaptsiooni Keskus taotlust arutati Narva Linnavalitsuse linnavarakomisjoni istungil 10.11.2010. a (protokoll nr 11) ning otsustati:
1. Anda Mittetulundusühingu Sotsiaalse Adaptsiooni Keskus, registrikood 80228562, tasuta kasutusse Narvas Aleksander Puškini tänav 33 hoone 2. korrusel asuvad ruumid nr 1-16, 18-20 üldpinnaga 303,1 m2 sotsiaalse adaptsiooni keskuse tegevuse korraldamiseks tähtajaga alates 01.11.2010 kuni 31.10.2015.a.
2. Hooldus- ja kommunaalteenuste tasu makstakse vastavalt tegelikule tarbimisele.
3. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punktide 7.2, 7.2.3 kohaselt linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

3. OTSUS
3.1. Anda Mittetulundusühingu Sotsiaalse Adaptsiooni Keskus, registrikood 80228562, tasuta kasutusse Narvas Aleksander Puškini tänav 33 hoone 2. korrusel asuvad ruumid nr 1-16, 18-20 üldpinnaga 303,1 m2 sotsiaalse adaptsiooni keskuse tegevuse korraldamiseks tähtajaga alates 01.11.2010 kuni 31.10.2015.a.
3.2. Narva Linnavalitsuse Linnavara- ja Majandusametil lõpetada 29.10.2010 üürilepingu           nr 1/554 ning sõlmida Mittetulundusühinguga Sotsiaalse Adaptsiooni Keskus punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Mittetulundusühingule Sotsiaalse Adaptsiooni Keskus.
4.2. Korraldus jõustub seadusega sätestatud korras.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

